《答子常》
宋代·林希逸

清晓霜晴不似冬，多情剩拟谒庞公。若无檄得头风愈，却引帆如弱水同。

见讶令人时阿鹊，清吟惠我气舒虹。殷勤一使来何远，双凤华笺袖两通。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。